Գագիկ Շահբազյան

Գագիկ Մկրտչի Շահբազյան (), հայ գյուղատնտես, դիվանագետ, գործիչ։ ՀՀ Գյուղատնտեսության և բնօգտագործման նախարար (1991-1993 և 1999-2000)։
Տեխնիկական գիտությունների թեկնածու (1984)։ Ունի «արտակարգ դեսպանորդ և լիազոր նախարար» դիվանագիտական աստիճան (08.01.1996)։

Կենսագրություն 
1972-1977 թվականներին սովորել և ավարտել է Հայկական գյուղատնտեսական ինստիտուտը՝ գյուղատնտեսության մեքենայացում մասնագիտությամբ։ 1977-1985 թվականներին աշխատել է ԽՍՀՄ գյուղմեքենաշինության նախարարության «Հայգյուղմեքենայացում» ԳԱՄ որպես կրտսեր գիտաշխատող, ասպիրանտ, ավագ գիտաշխատող։ 1985-1987 թվականներին ՀԽՍՀ պետագրոարդի ԱԱՀ կառավարման հայկական հանրապետական բարձրագույն դպրոցում եղել է գիտական աշխատանքի գծով պրոռեկտոր, 1987-1989 թվականներին ՀԽՍՀ պետագրոարդի գիտական ապահովման գլխավոր վարչության պետի տեղակալ, 1989-1991 թվականներին՝ ՀԽՍՀ պետագրոարդի ԱԱՀ գիտական ապահովման հանրապետական կենտրոնի նախագահի առաջին տեղակալ, 1991 թվականին ՀՀ Էկոնոմիկայի պետական կոմիտեի նախագահի տեղակալ, 1991-1993 թվականներին՝ ՀՀ պետական նախարար, գյուղատնտեսության նախարար, 1995-1996 թվականներին՝ ՀՀ կառավարություն, ԱՊՀ-ի, ԵՄ և միջազգային տնտեսական կազմակերպությունների հետ կապերի գծով նախարար, 1996-1997 թվականներին՝ ՀՀ կառավարության աշխատակազմի ղեկավար-նախարար։
1996-1997 թվականներին համատեղության կարգով նշանակվել է նաև ԵՄ-ում ՀՀ ներկայացուցչության ղեկավար։ 1997-1999 թվականներին ՌԴ-ում եղել է ՀՀ արտակարգ և լիազոր դեսպան։ 1999-2000 թվականներին զբաղեցրել է ՀՀ գյուղատնտեսության նախարարի պաշտոնը։

Անդամակցություն 
 Հայկական գյուղատնտեսական ակադեմիայի անդամ, 
 Հայաստանի տնտեսագիտության և ֆինանսների ակադեմիայի անդամ, 
 Ռուսաստանի Դաշնության տեղեկատվական ակադեմիայի իսկական անդամ,
 Ռուսաստանի բնական գիտությունների ակադեմիայի ակադեմիկոս (1998)։

Տես նաև 
 Հայաստանի Հանրապետության գյուղատնտեսության նախարար

Ծանոթագրություններ 

Հայ քաղաքական գործիչներ
Հայաստանի նախարարներ
ՀՀ գյուղատնտեսության նախարարներ
Հայ դիվանագետներ
Տեխնիկական գիտությունների թեկնածուներ
Հայ գյուղատնտեսներ
Բնօրինակում անաղբյուր հոդվածներ
ՀԹՎ 2023 հոդվածներ